На основу члана 57. став 2. Закона о јавној својини („Службени гласник РС”, бр. 72/11, 88/13, 105/14, 104/16 – др. закон, 108/16 и 113/17) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ О НЕПОКРЕТНОСТИМА ЗА РЕПРЕЗЕНТАТИВНЕ ПОТРЕБЕ РЕПУБЛИКЕ СРБИЈЕ

Члан 1.

У Уредби о непокретностима за репрезентативне потребе Републике Србије („Службени гласник РС”, број 70/14), члан 4. мења се и гласи:

„Члан 4.

Резиденције у смислу члана 3. ове уредбе јесу зграда у улици Толстојева број 2а и вила „Мир”, које се користе за пријем и боравак страних председника држава или влада и других највиших страних гостију Републике Србије које примају председник Републике и председник Владе.”

Члан 2.

У члану 5. у тачки 7) тачка на крају замењује се тачком и запетом и додаје се тачка 8), која гласи:

„8) зграда у улици Ужичка број 23, која се одређује за боравак и репрезентативне потребе председника Националног савета за координацију сарадње са Руском Федерацијом и Народном Републиком Кином и пријем и боравак страних гостију Републике Србије у оквиру те сарадње.”

Члан 3.

У члану 7. став 1. речи: „тачка 3)” бришу се.

У ставу 5. речи: „тач. 4)–7)” замењују се речима: „тач. 4)–8)”.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-10236/2018

У Београду, 25. октобра 2018. године

# В Л А Д А

ПРЕДСЕДНИК

Ана Брнабић, с.р.